ДО
ОБЩИНСКИ СЪВЕТ

ГР.КРУМОВГРАД

                                   Д О К Л А Д Н А   З А П И С К А

от  СЕБИХАН КЕРИМ МЕХМЕД – кмет на Община Крумовград

 
 ОТНОСНО:  Промяна характера на собствеността от публична общинска собственост в частна общинска собственост на общински недвижим имот. 

       УВАЖАЕМИ  ДАМИ  И  ГОСПОДА  ОБЩИНСКИ  СЪВЕТНИЦИ,


Съгласно чл. 3, ал. 2 от Закона за общинската собственост /ЗОС/ публична общинска собственост са :

1. имоти и вещи, определени със закон;

2. имотите, предназначени за изпълнение на функциите на органите на 

местното самоуправление и местната администрация;

3. други имоти, предназначени за трайно задоволяване на обществените 
потребности от местно значение, определени от общински съвет.
          Имотите и вещите- публична общинска собственост, не могат да се отчуждават и да се прехвърлят на трети лица, обременяване с ограничени вещни права, освен в случаи, определени със закон.
          Община Крумовград е собственик на недвижим имот представляващ: УПИ /урегулиран поземлен имот/  I-ви  в кв. 2 по ПУП /подробен устройствен план/ на с. Голяма Чинка, утвърден със заповед № 4/02.01.1974 г. с площ 13055 кв.м. /по ограда 9 020 кв.м./ ведно с разположените в него: масивна двуетажна сграда- училище със ЗП-361 кв.м. и масивна двуетажна сграда- ЦДГ със ЗП-350 кв.м. актуван с АПОС / акт за публична общинска собственост/ № 321/ 29.05.2003 г. при Община Крумовград.
       С Решение № 54 от протокол № 4/29.12.1999 год. на ОбС-Крумовград,  се закрива ЦДГ в с. Голяма Чинка и с Решение № 204 от протокол № 13/02.02.2001 год. на ОбС-Крумовград, се закрива Основно училище в с. Голяма Чинка.
       Съгласно разпоредбите на чл. 6 ал. 1 и ал. 3 от ЗОС имотите и вещите –публична общинска собственост, които са престанали да имат предназначението по чл. 3, ал.2 от ЗОС, се обявяват от общинския съвет  за частна общинска собственост. Решенията на общинския съвет се приемат с мнозинство от две трети от общия брой на съветниците.
        Предвид гореизложеното и на основание чл. 21, ал. 1, т. 8 от Закона за местното самоуправление и местната администрация, чл.6, ал. 1 и ал.3 от  Закона за общинската собственост и чл. 2, ал. 7 от Наредбата за реда за придобиване, управление и разпореждане  с общинско имущество  в община Крумовград на Общински съвет-Крумовград,   предлагам Общинският съвет- Крумовград да вземе следното
                                             Р Е Ш Е Н И Е:
         I. ОБЯВЯВА от публична общинска собственост в частна общинска собственост следния недвижим имот: УПИ /урегулиран поземлен имот/  I-ви  в кв. 2 по ПУП /подробен устройствен план/ на с. Голяма Чинка, утвърден със заповед № 4/02.01.1974 г. с площ 13055 кв.м. /по ограда 9 020 кв.м./ ведно с построената през 1970 год. и разположените в него: масивна двуетажна сграда- училище със ЗП-361 кв.м. и построената през 1971 год. и разположена в него: масивна двуетажна сграда- ЦДГ със ЗП-350 кв.м., актуван с АПОС / акт за публична общинска собственост/ № 321/ 29.05.2003 г. при Община Крумовград. 
        ІI. ВЪЗЛАГА на кмета на Общината да организира изпълнението на решението по съответния ред. 
 В Н Е С Ъ Л: ………/П/……..
(СЕБИХАН МЕХМЕД)

Кмет на община-Крумовград
Изготвил:………/П/………..А. Джамбазов, гл.спец.в Д-я „ОСИ“
Съгласувал:………/П/……….А. Хаджъисмаил, Директор на Д-я „ОСИ“

Съгласувал:………/П/……….В. Пехливанова, Директор на Д-я „НОП“
Съгласувал:……/П/…………… инж. А. Хаджимехмед, зам.кмет.       
